**FITXA D’ACTIVITAT: Rodaveu amb valoració prèvia**

|  |  |
| --- | --- |
| Nom de l’activitat | □ Joc d’interior □ Joc d’exterior □ Taller x Dinàmica □ Altres |
| Branca | Secció |
| Durada | 6 h |
| Nº participants | 22 |
| Espai | Exterior, a l’ombra, on hi capiguem en rotllana, el més pla possible. |
| Material | * Fulls * Bolis * Uniforme * Cantimplora |
| Resum de l’activitat | Es farà el rodaveu, on cadascú valorarà la resta de persones. Els infants hauran tingut temps per preparar-se, i així aniran més ràpids. |
| Objectius a assolir | * Descobrir que pensa la unitat de cadascú * Donar un espai per resoldre conflictes * Aprendre a comunicar-se de forma assertiva |
| Continguts a treballar | * Comunicació assertiva * Sinceritat * Autocrítica |
| Desenvolupament de l’activitat | Durant els **dies previs** tindran dos espais per poder escriure a la seva llibreta de progrés què volen dir a la resta de la unitat durant el rodaveu. Serà important que només comentin allò que tenen per escrit.  Se’ls proposa que pensin en alguns ítems. Per ajudar-los, podem demanar-los que pensin en els següents punts:   * Allò que sé de la persona * Allò que penso que hauria de millorar   També es poden valorar en els 5 trams, que es corresponen amb els àmbits de desenvolupament:   * Físic * Intrapersonal * Interpersonal * Caràcter * Coneixement i intel·ligència   També han de valorar-se a elles mateixes: com m’he sentit aquest any, la meva relació amb la resta, què voldré millorar per l’any vinent… Ha de ser breu, però és rellevant.  Caldrà tenir en compte la valoració del Gabi i de l’Ari, que sí que hi seran.  El dia del rodaveu caldrà que duguin l’uniforme, la llibreta, boli i cantimplora. També se’ls demanarà que vagin al lavabo abans de començar.  Durant tot el desenvolupament hi haurà un seguit de normes:   * Seure bé * No tallar a la resta * Cordar-se correctament la camisa * No aixecar-se.   El rodaveu el farem asseguts per formació (guies davant i darrere) i comença Guineus. A partir d’aquí, tothom serà valorat, en ordre.  Primer es valorarà un mateix, després la patrulla i en acabat la resta. Un cop s’han valorat els infants d’una patrulla, es valorarà el cap referent.  La previsió és que abans de berenar només s’haurà valorat tota la patrulla de Guineus i al cap referent.  Fem un descans per a berenar totes juntes, d’uns 15 minuts. Estirar cames, anem al lavabo, reomplim cantimplores i fem algun joc distès.  Després del descans, continuem amb Jaguars, Xacals i Falcons, amb la mateixa dinàmica que dúiem fins ara. Arribarem on hi hagi temps d’arribar.  Després del rodaveu fem algun joc distès, com ara el ninja, el salta-fulards, el fua, el bunnybunny-toquitoqui… Aquest darrer espai és important i hi hauria de participar tothom. |
| Avaluació de l’activitat | Va anar força bé. No es van repetir idees i va ser fluid. |